Pomelo

Pomeloartikolo pomelo en la Plena Ilustrita Vortaro de Esperanto (PIV), eldono de 2020, reta versio; ankaŭ jam en la presita unua eldono de 1970, paĝo 847 laŭ la Plena Ilustrita Vortaro de Esperanto (PIV) estas:
 Globa ekstremaĵo de la tenilo de spado, sabro aŭ rapiro en skermado, ankaŭ de glavo aŭ simila tranĉa armilo (ekzemple tranĉilo aŭ bajoneto) en antikva batalarto.
 Elstara antaŭa parto de selo en rajdado.

Similforme al la unua signifo, ankaŭ globa ekstremaĵo de la tenilo de ombrelo kaj de apoga bastono analogie povas esti nomata pomelo.

Krome "pomeloĉevalo" estas baza sportilo en arta gimnastiko - horizontala trabo, kovrita per vato kaj ledo, sur kvar lignaj piedoj, kun supre pomelo aŭ du pomeloj - do ansoj aŭ en pli simpla lingvaĵo tenilo - kiu(j)n gimnasto povas teni: "pomeloĉevalo" altas 115 centimetrojn kaj longas 160 centimetrojn, do pli longas ol gimnastika boko, sed baze aspektas iom simile (en gimnastiko ankaŭ uzatas samformaj aparatoj sen pomeloj, kiuj do simple nomatas "ĉevaloj"). La uzo de la vorto "ĉevalo" aludas, ke tia senmova sportilo en arta gimnastiko principe povas anstataŭi ĉevalon por sporta ekzercado de rajdisto.

 Etimologio 
La vorto ekestis el la termino pomel ("pometo") en la anglo-normanda lingvo en la 11-a jarcento - de la britaj insuloj ĝi disvastiĝis al la kavaliraj socioj de mezepoka Eŭropo. 

eta|240ra|

 Notoj kaj referencoj 

Vidu ankaŭ

 gimnastiko#apartaro
 tenilo
 anso, tenilo de taso, bovlo, kruĉo, pokala trofeo aŭ simila objekto
 fusto aŭ ŝafto,  parto de iuj objektoj, je kiu oni lin kaptas kaj tenas mane
 klinko aŭ pordobrako, la movebla peco de pordofermilo
 Pumelo (citrusa frukto)

Kategorio:Iloj